DA
C 71/18
Den Europæiske Unions Tidende
27.2.2023
Anmodning om præjudiciel afgørelse indgivet af Korkein hallinto-oikeus (Finland) den 9. december 2022 — EP mod Maahanmuuttovirasto (Sag C-752/22) (2023/C 71/21) Processprog: finsk Den forelæggende ret Korkein hallinto-oikeus Parter i hovedsagen Appellant: EP Øvrige procesdeltagere: Maahanmuuttovirasto Præjudicielle spørgsmål 1.
Gælder direktiv 2003/109/EF (1) om tredjelandsstatsborgeres status som fastboende udlænding for udvisning fra EU’s område af en person, som er indrejst i en medlemsstat i den periode, hvor et indrejseforbud udstedt mod den pågældende var gyldigt, og hvis ophold i medlemsstaten derfor var ulovligt i henhold til national ret, og som ikke har ansøgt om opholdstilladelse i denne medlemsstat, hvis personen i en anden medlemsstat er tildelt status som fastboende udlænding?
Såfremt det første spørgsmål besvares bekræftende: 2.
Fremstår artikel 12, stk.
1 og 3, og artikel 22, stk.
3, i direktiv 2003/109/EF om tredjelandsstatsborgeres status som fastboende udlænding ud fra et indholdsmæssigt synspunkt som så ubetingede og tilstrækkeligt præcise, at en tredjelandsstatsborger kan påberåbe sig dem over for en medlemsstat?
(1)
Rådets direktiv 2003/109/EF af 25.11.2003 om tredjelandsstatsborgeres status som fastboende udlænding (EUT 2003, L 16, s. 44).
Anmodning om præjudiciel afgørelse indgivet af Sofijski gradski sad (Bulgarien) den 15. december 2022 — straffesag mod FP, QV.
IN, YL, VD, JF og OL (Sag C-760/22) (2023/C 71/22) Processprog: bulgarsk Den forelæggende ret Sofijski gradski sad Tiltalte i straffesagen FP, QV.IN, YL, VD, JF og OL Præjudicielt spørgsmål Udgør det en tilsidesættelse af den anklagedes ret til at være til stede under retssagen i henhold til artikel 8, stk.
1, i, sammenholdt med 33. og 44. betragtning til, direktiv 2016/343 (1), hvis den pågældende efter sit eget udtrykkelige ønske deltager i retsmøderne i straffesagen via en onlineforbindelse, såfremt han bliver forsvaret af en af ham befuldmægtiget advokat, som er til stede i retssalen, og såfremt forbindelsen giver ham mulighed for at følge sagens forløb, fremlægge beviser og opnå kendskab til beviser, han kan høres uden tekniske hindringer og han er sikret en effektiv og fortrolig kommunikation med advokaten?
(1)
Europa-Parlamentets og Rådets direktiv (EU) 2016/343 af 9.3.2016 om styrkelse af visse aspekter af uskyldsformodningen og retten til at være til stede under retssagen i straffesager (EUT 2016, L. 65, s. 1).